**СТОЛИЧНА ОБЩИНА**

**Д О К У М Е Н Т А Ц И Я**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА ЗА:**

***„Доставка и монтаж на електростатични филтри за горивни инсталации с мощност до 50 kW на домакинства, разположени на територията на Столична община.“***

**КОД ПО КОП:** **42514200**

**София 2019 г.**

**I. Общи условия**

**1. Възложител**

Възложител на настоящата поръчка е заместник-кмета на Столична община Йоана Владимирова Христова на основание Заповед № СОА18-РД09-1409/06.12.2018 г. на кмета на Столична община. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 73, ал.1 във връзка с чл.18, ал.1, т.1 от ЗОП.

1. **Описание на предмета на поръчката:**

**2.1.** Доставка и монтаж на електростатични филтри за горивни инсталации с мощност до 50 kW на домакинства, разположени на територията на Столична община - до 1000 броя, разпределени както следва:

До 30.12.2019 г. – до 150 броя\*

До 30.11.2021 г. – до 850 броя

В случай, че договорът бъде удължен с 24 месеца, изпълнителят следва да достави и монтира общо до 1000 броя електростатични филтри, разпределени, както следва:

До 30.11.2022 г. – до 500 броя\*

До 30.11.2023 г. – до 500 броя

Посочените бройки електростатични филтри са индикативни и възложителя не се задължава да заяви доставката в прогнозните количества. Възложителят може да заяви по-малък или по- голям брой доставки от прогнозните количества, в зависимост от необходимостта и в рамките на прогнозната стойност.

В писменото уведомяване за съответната календарна година ще се посочва броя електростатични филтри, които следва да бъдат монтирани, както и района, в който следва да бъдат монтирани.

\* В случай, че за съответния период не бъдат монтирани посочения брой електростатични филтри, остатъкът до достигане на тази бройка ще бъде доставен и монтиран през следващата календарна година.

 **2.2.** Описание на дейностите:

- Оглед на потенциалните места за доставка и монтаж на съответния брой предвидени електростатични филтри за календарната година.

В рамките на тази дейност избраният изпълнител следва да представи списък с адресите, на които ще се извърши монтажа.

- Доставка, монтаж и тестване на електростатичните филтри.

След одобряване на списъка с адресите за монтаж от страна на възложителя, изпълнителят ще извърши доставка, монтаж и тестване на електростатичните филтри.

За удостоверяване на монтажа се подписват тристранно приемо-предавателни протоколи между възложител, изпълнител и ползвател. Изпълнителят предава и Гаранционна карта с дата, еднаква с тази на съответния тристранен приемо-предавателен протокол, съдържаща телефонен номер и имейл за контакт при възникнала техническа неизправност и Инструкция за експлоатация.

- Изготвяне на регистър и интерактивна карта с адресите, на които са монтирани електростатични филтри

Изпълнителят следва да представи след изтичане на края на съответната календарна година, и електронен документ (регистър) в машинно-четим формат (Еxcel), съдържащ най- малко:

• всички адреси, на които са монтирани електростатични филтри до този момент;

• дата на монтаж (идентична с датата на съответния тристранен приемо-предавателен протокол);

• дата на изтичане на гаранционния срок на съответния електростатичен филтър;

• и др. по преценка на възложителя.

 Изпълнителят следва да актуализира и интерактивна географска карта на Столична община с визуализирани адреси, на които са монтирани електростатични филтри след всеки монтаж.

- В случай на необходимост доизграждане или корекция на коминното тяло.

1. **Прогнозна стойност за изпълнение на поръчката.**

**3.1.** Прогнозна стойност за изпълнение на поръчкатае **6 600 000,00 лв. (шест милиона и шестстотин хиляди лева) без включен ДДС**, формирана както следва.

- Прогнозна стойност на настоящата поръчка е **3 300 000,00 лв. (три милиона и триста хиляди лева) без ДДС**.

- Прогнозна стойност на възможността за повторно възлагане на дейностите предмет на настоящата поръчка (подновяването) е **3 300 000,00 лв. (три милиона и триста хиляди лева) без ДДС**.

1. **Финансиране и начин на плащане:**

Финансирането ще се осигури от бюджета на Столична община, съобразно бюджета на съответната година. Плащанията ще се извършват съгласно проекта на договор към документацията за участие.

1. **Възможност за представяне на варианти в офертите.**

Няма възможност за представяне на варианти в офертите.

**6.** **Обособени позиции. Възможност за представяне на варианти в офертите.**

Доставката, която трябва да се извърши, е неделима, изцяло взаимосвързана по начин и в степен, които при разделяне на позиции биха довели до съществени затруднения за постигане на желания краен резултат.

Предвид горните съображения и с оглед основната цел на закона за постигане на ефективност при разходване на публичните средства, в случая се приема че разделянето на обществената поръчка на обособени позиции не е целесъобразно.

**7. Място за изпълнение.**

Столична община

**8.** **Срок за изпълнение на обществената поръчка.**

8.1. Срокът за изпълнение на обществената поръчка е до 30.11.2021 г. или до достигане на прогнозната стойност на поръчката, в зависимост от това кое обстоятелство настъпи първо. При изтичане на срока на договора Възложителят може да възложи изпълнението на дейностите, предмет на обществената поръчка, в същия обем и при същите условия за още 24 (двадесет и четири) месеца на същия изпълнител.

**II. ДОКУМЕНТАЦИЯ ЗА УЧАСТИЕ**

1. **Място и условия за получаване на документация:**

Възложителят предоставя неограничен, пълен, безплатен и пряк достъп до документацията за участие на адрес: www.sofia.bg, раздел „Профил на купувача”, с конкретен хиперлинк, посочен в обявлението.

1. **Разяснения и изменение по условията на процедурата.**
	1. Разяснения по условията на процедурата се извършват съгласно чл. 33 от ЗОП.
	2. Изменение в условията на процедурата се извършват съгласно чл. 100 от ЗОП.

**IIІ. ИЗИСКВАНИЯ КЪМ УЧАСТНИЦИТЕ**

1. **Общи изисквания към участниците в процедурата.**

Участниците трябва да са производители или оторизирани представители на фирмата-производител /доставчик на електростатичните филтри с права на територията на Република България за срок не по-кратък от срока за изпълнение на договора.

* 1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите предмет на поръчката, съгласно законодателството на държавата, в която е установено.
	2. За участниците в процедурата не трябва да са на лице основанията за отстраняване, посочени в чл.54, ал.1, т.1,т. 2, т.3, т. 4, т.5, т.6 и т.7 от ЗОП и чл.55, ал.1, т.1 и т.4 от ЗОП. За участниците не трябва да важат забраните, посочени в чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим контролираните от тях лица и техните действителни собственици (ЗИФОДРЮПДРКЛТДС), както и чл.69 от Закона за противодействие на корупцията и за отнемане на незаконно придобитото имущество (ЗПКОНПИ).

***\*Забележка:* Основанията по чл.54, ал.1, т.1, т.2 и т. 7 от ЗОП се отнасят за:**

а/ лицата, които представляват участника и членовете на негови управителни и надзорни органи, съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му му (чл.54, ал.2 от ЗОП).

 б/. когато участникът, или юридическо лице в състава на негов контролен или управителен орган се представлява от физическо лице по пълномощие, основанията по чл.54, ал. 1, т. 1, 2 и 7 се отнасят и за това физическо лице. (чл.54, ал.3 от ЗОП).

***\*Забележка:*** Когато лицата по чл.54, ал.2 и 3 от ЗОП са повече от едно и за тях няма различие по отношение на обстоятелствата по чл.54, ал.1, т.1, 2 и 7 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

**11.3**. Участниците в процедурата следва да декларират в ЕЕДОП отсъствие на обстоятелствата по т.11.2.

**11.4.** Липсата на обстоятелства, свързани с националните основания за отстраняване се декларира в ЕЕДОП в полето „Прилагат ли се специфичните национални основания за изключване“. **Отговор „не“ се отнася за всички обстоятелства.** При отговор „да“ лицето трябва да посочи конкретното обстоятелство, както и евентуално предприетите мерки за надеждност.

Национални основания за отстраняване са:

- осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

- нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

- нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

- наличие на свързаност по смисъла на пар. 2, т. 45 от ДР на ЗОП между кандидати/ участници в конкретна процедура (чл. 107, т. 4 от ЗОП);

- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;;

- обстоятелства по чл. 69 от Закона за противодействие на корупцията и за отнемане на незаконно придобитото имущество.

**12.Обединение.**

12.1. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

* 1. Когато Участникът е обединение, което не юридическо лице се представя копие от документ за създаване на обединението (учредителния акт, споразумение и/или друг приложим документ), както и следната информация във връзка с конкретната обществена поръчка.
		+ правата и задълженията на участниците в обединението;
		+ дейностите, които ще изпълнява всеки член на обединението;
		+ уговаряне на солидарна отговорност, когато такава не е предвидена съгласно приложимото заканадателство.
	2. Когато участникът е обединение, което не е юридическо лице, следва да бъде определен и посочен партньор/и, който/които да представлява/т обединението за целите на настоящата обществена поръчка.
	3. Всички членове на обединението са длъжни да останат в състава на обединението за целия период на изпълнение на Договора за обществената поръчка, сключен в резултат на проведената процедура.
	4. В случай че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.
	5. В случай, че Участникът определен за изпълнител е неперсонифицирано обединение на физически и/или юридически лица преди сключването на договора, Участникът следва да извърши данъчна регистрация и регистрация по БУЛСТАТ, след уведомяването му за извършено класиране и преди подписване на договора за възлагане на настоящата обществена поръчка.

**13. Подизпълнители.**

* 1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
	2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване.
	3. Изпълнителите сключват договор за подизпълнение с подизпълнителите, посочени в офертата.
	4. Възложителят изисква замяна на подизпълнител, който не отговаря на някое от условията по т. 13.2 поради промяна в обстоятелствата преди сключване на договора за обществена поръчка.
	5. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
	6. Разплащанията по т. 13.5. се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му.
	7. Към искането по т. 13.6, изпълнителят предоставя становище, от което да е видно дали оспорва плащанията или част от тях като недължими.
	8. Възложителят има право да откаже плащане по т.13.5, когато искането за плащане е оспорено, до момента на отстраняване на причината за отказа.
	9. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
	10. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
	11. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
	12. Подизпълнителите нямат право да превъзлагат една или повече от дейностите, които са включени в предмета на договора за подизпълнение.
	13. Не е нарушение на забраната по т. 13.12 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.
	14. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия.
		1. За новия подизпълнител не са налице основанията за отстраняване в процедурата;
		2. Новият подизпълнител отговаря на критериите за подбор, по отношение на дела и вида на дейностите, които ще изпълнява;
	15. При замяна или включване на подизпълнител, изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 13.14, в срок до три дни от неговото сключване

**14. Използване на капацитета на трети лица.**

* 1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите и професионални способности.
	2. По отношение на критериите, свързани с професионална компетентност и опита за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.
	3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
	4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.
	5. Възложителят изисква участника да замени посоченото от него трето лице, ако то не отговаря на някое от условията по т.14.4. поради промяна в обстоятелства преди сключване на договора за обществена поръчка.
	6. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.14.2 –14.4.
	7. Възложителят поставя изискване за солидарна отговорност относно изпълнението на поръчката от участника и третото лице, чиито капацитет се използва за доказване на съоветствието с критериите, свързани с икономическото и финансово състояние на участниците.

Използването капацитета на трети лица за доказване на съответствието с критериите за подбор и на подизпълнители при изпълнението на поръчката са регламентиратирани в чл. 65 и чл. 66 от ЗОП.

1. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.
2. Свързани лица по смисъла на §2, т.45 от Допълнителните разпоредби на ЗОП не могат да бъдат самостоятелни участници в една и съща процедура.

**IV. КРИТЕРИИ ЗА ПОДБОР**

**1****8.Икономически и финансови изисквания към участниците**

В настоящата обществена поръчка не се поставят изисквания за икономическото и финансовото състояние на участниците.

1. **Технически възможности и квалификации**

19.1. Участниците трябва да са изпълнили услуги с предмет, идентичен или сходен с тези на поръчката за последните 3 (три) години от датата на подаване на офертата, като това обстоятелство се декларира в Единния европейски документ за обществени поръчки (ЕЕДОП).

**Технически и професионални способности:**

19.2. Участниците трябва да са изпълнили дейности с предмет, идентичен или сходен с тези на поръчката за последните 3 (три) години от датата на подаване на офертата, като това обстоятелство се декларира в Единния европейски документ за обществени поръчки (ЕЕДОП).

19.3. Доказването на съответствието с изискването става по реда на чл. 67, ал.5 и чл. 112, ал. 1, т. 2 от ЗОП със списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга, съгласно чл. 64, ал. 1, т. 2 от ЗОП. Списъкът следва да съдържа описание на обхвата на дейностите, стойност без ДДС, начална и крайна дата на изпълнението и получателите (ВЪЗЛОЖИТЕЛИТЕ на услугите), независимо дали са публични или частни субекти, придружен с доказателства за извършените услуги.

*Забележка*: Под „дейност, сходна или идентична с предмета на поръчката“ следва да се разбира: „Доставка и монтаж на пречиствателни устройства за горивни инсталации, предназначени за домакинства.“

19.4. Участниците трябва да разполагат с персонал и/или ръководен състав с определена професионална компетентност за изпълнението на поръчката, както следва:

19.4.1. Експерт слаботокова мрежа със следната квалификация:

- Висше образование, минимална образователно-квалификационна степен „бакалавър“, област на висше образование: „Технически науки“, съгласно класификатор на областите на висше образование и професионалните направления, приет с ПМС № 125/2002 или еквивалентно.

**-** Професионален опит: минимум 3 (три) години опит по специалността.

19.4.2. Експерт електроинженер със следната квалификация:

**-** Висше образование, минимална образователно-квалификационна степен „бакалавър“, област на висше образование: „Технически науки“, съгласно класификатор на областите на висше образование и професионалните направления, приет с ПМС № 125/2002 или еквивалентно.

**-** Професионален опит: минимум 3 (три) години опит по специалността.

19.4.3. Специалисти покривни монтажи – 3 (три) броя:

**-** Работниците/монтажниците трябва да имат валидно разрешение за извършване на електротехнически дейности – удостоверение за втора квалификационна група, съгласно Правилник за безопасност и здраве при работа по електрообзавеждане с напрежение до 1000V.

19.5.Участниците декларират гореописаните обстоятелства в Единния европейски документ за обществени поръчки (ЕЕДОП).

19.6.Доказването на съответствието с изискването става по реда на чл. 67, ал.5 и чл. 112, ал. 1, т. 2 от ЗОП със Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата.

**V. изисквания за годността (правоспособността) за упражняване на професионална дейност**

**20.** В настоящата обществена поръчка не се поставят изискванияза упражняване на професионална дейност.

**VI. ТЕХНИЧЕСКИ спецификация И ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

1. **Минималната техническа спецификация и изисквания към изпълнението на поръчката,** са съгласно ***Приложение №1 - ТЕХНИЧЕСКА СПЕЦИФИКАЦИЯ.***

**VII. МЕТОДИКАТА ЗА КОМПЛЕКСНА ОЦЕНКА И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ.**

**22.** Обществената поръчка се възлага въз основа на **„икономически най-изгодната оферта”,** при критерий **„НАЙ-НИСКА ЦЕНА“.**

Участникът, предложил най-ниска цена без ДДС, се класира на първо място, а останалите участници се класират в низходящ ред.

**VIII. УКАЗАНИЕ ЗА ПОДГОТОВКА НА ОФЕРТА**

**23.** С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.

**24.** Съдържание на офертите и изисквания:

* 1. Опис на представените документи.
	2. Участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП).

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

* 1. Когато участникът е обединение, което не е юридическо лице се представя ЕЕДОП за всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.
	2. Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.
	3. В изпълнение на чл. 67, ал.4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

***Забелжка: Към документацията е представен ЕЕДОП в “.doc” формат. След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП.***

* 1. Документи за доказване на предприетите мерки за надеждност, когато е приложимо.
	2. Документът съгласно 12.2 от документацията (за участник обединение).
	3. Техническо предложение, съдържащо:

**а)** Предложение за изпълнение на поръчката, в съответствие с техническите спецификации и изискванията на възложителя, съгласно ***Образец № 1;***

24.9. Ценово предложение - **Образец №2.**

***\*Забележка: При несъответствие между цифрова и изписана с думи цена ще се взема предвид изписаната с думи.***

***\*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес:*** [***http://eur-lex.europa.eu/legal-content/BG/TXT/?uri=CELEX%3A32016R0007***](http://eur-lex.europa.eu/legal-content/BG/TXT/?uri=CELEX%3A32016R0007)

1. Подаване на оферта:
	1. **Документите, свързани с участието в процедурата се представят от участника или от упълномощен от него представител** лично или чрез пощенска или друга куриерска услуга с препоръчана пратка с обратна разписка, на адрес ул. Московска № 33, фронт офис.
	2. Документите свързани с участието в процедурата се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката;
	3. Опаковката включва документите посочени в т.24 от настоящата документация и техният опис, електронен **носител с ЦИФРОВО ПОДПИСАН ЕЕДОП**, както и **отделен запечатан непрозрачен плик с надпис "Предлагани ценови параметри", който съдържа предложението на участника, относно цената**, съгласно съгласно ***Образец №2.***
	4. Участниците **групират/обособяват и подвързват в отделна/и папка/и** документите за подбор и техническото предложение;
	5. Не се приемат оферти, които са представени след изтичане на крайния срок за получаване или в незапечатана или скъсана опаковка;
	6. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка. Получените оферти се предават на председателя на комисията, за което се съставя протокол с данните. Протоколът се подписва от предаващото лице и от председателя на комисията.
2. Разглеждане и оценка на офертите:
	1. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване, съгласно чл.54, ал.1 от ППЗОП;
	2. Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час и дата, в сградата на Столична община на ул. „Париж” №3, зала №109. Посочената дата, час или място могат да бъдат променени от Възложителя, като участниците ще бъдат уведомени за промяната чрез „Профила на купувача“ най-малко 48 часа преди новоопределения час, съгласно чл.53 от ППЗОП.
	3. Ценовите предложения ще бъдат отворени и оповестени на място, ден и час, обявени на интернет страницата на Столична община www.sofia.bg, Раздел „Профил на купувача“ най- малко два работни дни преди тяхното отваряне.

**IX. ГАРАНЦИИ ЗА ИЗПЪЛНЕНИЕ НА ДОГОВОРА И ОБЕЗПЕЧЕНИЯ**

**27**. Гаранция за изпълнение на договора – условия, размер и начин на плащане:

27.1. Гаранцията за изпълнение се освобождава по начин, указан в проекта на договор към настоящата обществена поръчка.

27.2. Гаранцията за изпълнение е в размер на 3% от прогнозната стойност на договора без ДДС. Прогнозната стойност на договора е прогнозната стойност на поръчката без подновяването.

27.3. Гаранцията за изпълнение се представя в една от следните форми:

27.3.1. парична сума;

27.3.2. банкова гаранция;

27.3.3. застраховка, която обезпечава изпълнението чрез покритие на отговорността на изпълнителя.

27.4. Гаранциятате по т. 27.3.1 или т. 27.3.2 може да се предоставят от името на изпълнителя за сметка на трето лице – гарант.

27.5. Участникът, определен за изпълнител, избира сам формата на гаранцията за изпълнение.

27.6. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

27.7. Условията за задържане и освобождаване на гаранцията са указани в Договора за изпълнение на обществената поръчка между Възложителя и Изпълнителя.

27.8. При представяне на гаранцията във вид на платежно нареждане – паричните суми се внасят по сметка на Столична община IBAN BG 72 SOMB 9130 33 33008301, или сметка в евро: IBAN: BG 80 SOMB 9130 36 33008302 към Общинска банка, клон "Врабча", ул."Врабча"№ 6, на името на Столична община, дирекция "Финанси".

27.9. Когато участникът избере гаранцията за изпълнение да бъде банкова гаранция, тогава ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

27.9.1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение на Договора и да бъде със срок на валидност 30/тридесет/ дни след изтичане срока на договора, като при необходимост срокът на валидност на банковата гаранция се удължава или се издава нова.

27.9.2. Когато участникът избере гаранцията за изпълнение да бъде застраховка, която обезпечава изпълнението чрез покритие на отговорността на изпълнителя трябва да отговаря на следните изисквания:

27.9.3. Когато Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ в която ВЪЗЛОЖИТЕЛЯТ е посочен като трето ползващо се лице (бенефициер), която трябва да обезпечава изпълнението на този Договор чрез покритие на отговорността на ИЗПЪЛНИТЕЛЯ и да бъде със срок на валидност 30/тридесет/ дни след изтичане срока на договора, като при необходимост срокът на представената застраховка се удължава или се издава нова.

27.9.4. Застрохователната премия следва да е платима еднократно.

27.9.5. Застраховката се сключва от Изпълнителя, след одобрението й от страна на Възложителя.

27.10. Възложителят ще освободи гаранцията за изпълнение, без да дължи лихви за периода, през който средствата законно са престояли при него.

27.11. Възложителят сключва писмен договор с определения изпълнител по реда и при условията на чл.112 от Закона на обществени поръчки. При подписване на договора определеният изпълнител е длъжен да представи документи в съответствие с чл. 112 ал. 1 от ЗОП, както и Декларация по чл. 59, ал. 1, т. 3 и по чл. 66, ал. 2 от Закона за мерките срещу изпирането на пари (ЗМИП) и Декларация по по чл. 42, ал. 2, т. 2 от Закона за мерките срещу изпирането на пари (ЗМИП)

**X. ПРИЛОЖЕНИЯ, ОБРАЗЦИ НА ДОКУМЕНТИ**

1. **Стандартен образец за единния европейски документ за обществени поръчки (ЕЕДОП);**
2. **Техническо предложение, съгласно *Образец № 1;***
3. **Ценово предложение на участника, съгласно *Образец №2;***
4. **Проект на договор – Образец №3;**
5. **Декларация по по чл. 42, ал. 2, т. 2 от Закона за мерките срещу изпирането на пари (ЗМИП) – Образец №4;**
6. **Декларация по чл. 59, ал. 1, т. 3 и по чл. 66, ал. 2 от Закона за мерките срещу изпирането на пари (ЗМИП) – Образец №5;**
7. ***Приложение №1* – *ТЕХНИЧЕСКА СПЕЦИФИКАЦИЯ.***

***OБРАЗЕЦ № 1***

............................................................................................................................................................

*( наименование на участника )*

**ТЕХНИЧЕСКО ПРЕДЛОЖЕНИЕ**

Долуподписаният/ата…………………………………………………….…………………………..

*(трите имена)*

в качеството си на в/на …………………………….. ЕИК (БУЛСТАТ) ............................, със седалище и адрес на управление ………………………………...........….., участник в обществена поръчка с предмет: ***„Доставка и монтаж на електростатични филтри за горивни инсталации с мощност до 50 kW на домакинства, разположени на територията на Столична община.“***

**УВАЖАЕМИ ДАМИ И ГОСПОДА,**

С настоящото техническо предложение приемаме изискванията на Възложителя по реда на документацията за участие, правим следното обвързващо предложение:

1. Срокът за изпълнение на предмета на поръчката е **до 30.11.2021 г**. или до изчерпване на осигурения финансов ресурс.
2. Срокът на възможността за повторно възлагане на дейностите предмет на настоящата поръчка е **24** (двадесет и четири) **месеца** при същите условия.
3. **Декларираме, че :**

**3.1.** Сме в състояние да изпълним качествено предмета на поръчката в пълно съответствие с изискванията на Възложителя, посочени в Техническата спецификация и документацията за участие.

**3.2.** Ще извършим оглед на потенциалните места за доставка и монтаж на съответния брой предвидени електростатични филтри за календарната година и ще изготвим и представим списък с адресите, на които ще се извърши монтажа.

**3.3.** След одобряване на списъка с адресите за монтаж от страна на Възложителя, ще извършим доставка, монтаж и тестване на електростатичните филтри.

**3.4.** Ще изготвим и актуализираме регистър и интерактивна карта с адресите, на които са монтирани електростатични филтри, съдържащ най-малко:

• всички адреси, на които са монтирани електростатични филтри до този момент;

• дата на монтаж (идентична с датата на съответния тристранен приемо-предавателен протокол);

• дата на изтичане на гаранционния срок на съответния електростатичен филтър;

• и др. по преценка на възложителя.

**3.4.1.** Ще актуализираме интерактивна географска карта на СО с визуализация на адресите, на които са монтирани електростатични филтри, след всеки монтаж.

**3.4.2.** В случай на необходимост ще доизграждаме или коригираме коминното тяло.

**3.5.** Сме в състояние да изпълним Техническите изисквания на Възложителя, в т.ч. Общи изисквания към електростатичните филтри, Специфични изисквания, Изисквания за монтаж, настройка, въвеждане в експлоатация, Изисквания за безопасност, съгласно Техническата спецификация.

**3.6.** Ще осигурим пълно гаранционно обслужване на монтираните електростатични филтри за срок не по-малък от 24 (двадесет и четири) месеца, считано от датата на съответния приемо-предавателен протокол, както и че ще представим гаранционна карта на филтъра и инструкция за експлоатация на всеки един филтър, както следва:

• подсигуряване на безопасност при функционирането на филтъра;

• отстраняване на дефекти от къси съединения;

• отстраняване на повреда, свързана с подаването на въздух за продухване на електрода;

• отстраняване на повреди, свързани с изгаряне на предпазители и счупване на електрод;

• отстраняване на проблеми при фиксиране (в горната част на комина);

• отстраняване на проблеми, свързани с отказ от високо напрежение;

• отстраняване на проблеми с изтичане на дъждовна вода в комина;

 **3.7.** Ще осъществяваме сервизно обслужване, включващо периодична поддръжка (почистване) с цел осигуряване на правилната работа на монтираните електростатични филтри.

 **3.8.** Ще осигурим преглед на място от свои квалифицирани представители в срок до 24 часа от получаване на съобщение за техническа неизправност от ползвателя на електростатичния филтър.

* Ще отстраним настъпила повреда в срок до 72 часа или по-кратък, считано от датата на констатирането й в случай, че разполагаме с необходимите резервни части.
* Ще отстраним настъпила повреда в срок до 168 часа или по-кратък, считано от датата на констатирането й в случай, че не разполагаме с необходимите резервни части.

**4.** Сме производител/оторизирани представители на фирмата производител/доставчик на електростатичните филтри с права на територията на Република България за срок не по-кратък от срока за изпълнение на договора.

***Забележка:*** *Участниците представят оторизационно писмо/сертификат/договор или друг документ, доказващ декларираното в т. 4 обстоятелство.* *Ако документът е на език, различен от българския, участникът трябва да го представи и в превод на български език. В случай, че участникът е производител на електростатичните филтри, това се удостоверява чрез декларация в свободен текст, представена в оригинал.*

**Приложения:**

1. Технически параметри /техническа документация /на предложените електростатични филтри- схеми, метод на работа и др.;
2. Инструкция за експлоатация на български език;
3. Сертификат за произход на филтрите от производителя;
4. Гаранционни условия на производителя;
5. Сертификат за постигната при тестване ефективност;
6. Каталожни данни на производителя, доказващи техническите изисквания;

7. Документ за оторизация/ декларация в свободен текст, представена в оригинал (в случай, че участникът е производител на филтрите.

При несъответствие на посочените в тази оферта числа в изписването им с думи и с цифри, обвързващо за нас е предложението, посочено с думи.

Дата:Декларатор:

/подпис и печат/

***OБРАЗЕЦ № 2***

**Ц Е Н О В О П Р Е Д Л О Ж Е Н И Е**

за изпълнение на обществена поръчка с предмет:

***„Доставка и монтаж на електростатични филтри за горивни инсталации с мощност до 50 kW на домакинства, разположени на територията на Столична община.“***

От………………....................................................................................................

*(наименование на участника*)

представлявано от ............................................................................................................

*(трите имена)*

в качеството си на ........................................................ на .....................................................

*(длъжност или друго качество) (наименование на участника)*

с БУЛСТАТ/ЕИК ............................................., регистрирано в .........................................

сьс седалище и адрес на управление: ...................................................................................

След като проучихме документацията за участие в процедура за възлагане на обществена поръчка с горепосочения предмет, заявяваме че желаем да участваме в процедурата ***със следното ценово предложение***:

**I.** Цена за доставка и монтаж на **1** (един) **бр.** електростатичен филтър - ……………../……словом/ лв. **без ДДС** или ………….…/ словом/лв. **с ДДС**.

**II.** При условие, че бъдем избрани за Изпълнител на обществената поръчка, сме съгласни да представим гаранция за изпълнение на задълженията по договора в размер на 3 % от прогнозната му стойност без ДДС.

**III.** Цената за изпълнение на поръчката е окончателна и не подлежи на увеличение, като посочената цена включва всички всички разходи, необходими за доставката и монтажа, включително в случай на необходимост и разходи за доизграждане или корекция на коминното тяло (в определено домакинство), материали и труд за доставка и свързване към електрозахранване на електростатичните филтри, както и разходите за транспорт.

***Забележка:*** При несъответствие на посочените в тази оферта числа в изписването им с думи и с цифри, обвързващо за нас е предложението, посочено с думи.

**Дата:.............. Подпис и печат:.........................**

/име, длъжност/

***ОБРАЗЕЦ № 3***

**ПРОЕКТ НА ДОГОВОР**

Днес...................2019 г. в гр. София между

**Столична община**, ул.“Московска”№33, с **БУЛСТАТ** **№000696327**, представлявана от Йоана Владимирова Христова - **заместник-кмет направление “Зелена система, екология и земеползване”**,възложител съгласно Заповед СОА18-РД09-1409/06.12.2018 г. на кмета на Столична община, наричана за краткост **ВЪЗЛОЖИТЕЛ**, от една страна,

и от друга страна ................................**, ЕИК**...................**,** със седалище и адрес на управление ....................**,** тел. ................, факс: ..............., e-mail: .....................,представлявано от ...............................**,** наричан за краткост **ИЗПЪЛНИТЕЛ**, от сруга страна,

На основание чл. 112 от Закона за обществените поръчки („**ЗОП**“), и при условията на чл. 18, ал.1, т.1 от Закона за обществените поръчки и в изпълнение на Решение за класиране …………………………. на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет: № СОА19-....………../ ……………2019 г., за процедура открита с Решение № .....................,Уникален номер в регистъра на АОП .......... и уникален номер в ОВ на ЕС .......... се сключи настоящият договор за следното:

**I. ПРЕДМЕТ НА ДОГОВОРА**

**Чл.1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършидоставка и монтаж на електростатични филтри за горивни инсталации с мощност до 50 kW на домакинства, разположени на територията на Столична община, в съответствие с офертата на Изпълнителя и Техническата спецификация на Възложителя, представляващи неразделна част от настоящия договор.

**П. ЦЕНИ, НАЧИН НА ПЛАЩАНЕ**

**Чл. 2. (1)** Общата прогнозна стойност за доставката и монтажа на електростатични филтри е в размер **до 3 300 000,00 лв. (**три милиона и триста хиляди лева) **без ДДС** или **3 960 000,00 лв. (**три милиона деветстотин и шестдесет хиляди лева) **с ДДС.**

1. Прогнозната стойност на подновяването по чл.5, ал.3 е в размер до **3 300 000,00 лв. (**три милиона и триста хиляди лева) **без ДДС** или **3 960 000,00 лв. (**три милиона деветстотин и шестдесет хиляди лева) **с ДДС.**
2. До 30 (тридесет) дни след приемане на бюджета на Столична община (за съответната година) от Столичния общински съвет ВЪЗЛОЖИТЕЛЯТ уведомява ИЗПЪЛНИТЕЛЯ за прогнозната годишна стойност на договора. В случай на последваща промяна в предвидения годишен бюджет, ВЪЗЛОЖИТЕЛЯТ уведомява ИЗПЪЛНИТЕЛЯ за промяната.

**Чл. 3. (1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** извършените доставки и монтаж, приети по предвидения в договора ред, при цена за доставка и монтаж на 1 (един) брой електростатичен филтър в **размер на ……….. лв. без ДДС, съответно ……….. лв. с ДДС**, съгласно ценовото предложение на ИЗПЪЛНИТЕЛЯ.

**(2)** Плащанията по договора ще се извършват от бюджета на Столична община в български лева, по банков път до 30 /тридесет/ календарни дни от датата на представяне на оригинална фактура, придружена от тристранно подписани приемо-предавателни протоколи за извършенен монтаж.

**(3)** ВЪЗЛОЖИТЕЛЯТ заплаща на ИЗПЪЛНИТЕЛЯТ дължимото за календарната 2019 г. след представяне на всички тристранни приемо-предавателни протоколи за извършените монтажи, заедно с фактура, не по-късно от 15.12.2019 г.

**(4)** За всяка следваща година ВЪЗЛОЖИТЕЛЯТ заплаща на ИЗПЪЛНИТЕЛЯТ дължимото за всяко тримесечие след представяне на всички тристранни приемо-предавателни протоколи за извършените монтажи заедно с фактура.

**(5)** За последното тримесечие на всяка година ИЗПЪЛНИТЕЛЯТ представя съответните документи не по-късно от 15.11 (петнадесети ноември).

**(6)** За извършването на дейностите по чл. 1 от настоящия договор ВЪЗЛОЖИТЕЛЯТ извършва плащания в съответствие и в рамките на разчетените в годишния бюджет на ВЪЗЛОЖИТЕЛЯ средства за съответната година.

**(7)** Цената за изпълнение на поръчката е окончателна и не подлежи на увеличение, като посочената цена включва всички всички разходи, необходими за доставката и монтажа, включително в случай на необходимост и разходи за доизграждане или корекция на коминното тяло (в определено домакинство), материали и труд за доставка и свързване към електрозахранване на електростатичните филтри, както и разходите за транспорт.

**(8)** Заплащането се извършва в български лева, по банков път по следната банкова сметка на **ИЗПЪЛНИТЕЛЯ**:

Банка: ................................................;

BIC: ..............................;

IBAN: ......................................................

**(9) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по банковата сметка, посочена в чл.3, ал.8 от договора, в срок от 3 (три) дни считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(10)** Когато ИЗПЪЛНИТЕЛЯТ е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя[[1]](#footnote-1).

**(11)** Разплащанията по ал.10 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на Възложителя в 15-дневен срок от получаването му.

**(12)** Към искането по ал.11 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(13)** **ВЪЗЛОЖИТЕЛЯТ** има право да откаже плащане към подизпълнителя, когато искането за плащане е оспорено, до момента на отстраняване на причината за отказа.

**III. МЯСТО И СРОКОВЕ ЗА ИЗПЪЛНЕНИЕ**

**Чл. 4.** Мястото на изпълнение на поръчката се определя от ИЗПЪЛНИТЕЛЯ след одобрение от ВЪЗЛОЖИТЕЛЯ и представяне на списък с адресите, където ще се извърши доставката и монтажа, изготвен след оглед на потенциалните места за доставка и монтаж на съответния брой електростатични филтри за календарната година на територията на Столична община.

**Чл. 5. (1)** Договорът влиза в сила от датата на регистрационния индекс в деловодната система на Столична община.

1. Срокът за изпълнение на предмета на поръчката е до 30.11.2021 г. или до изчерпване на прогнозната стойност на поръчката.
2. След изтичане на срока по ал.2, **ВЪЗЛОЖИТЕЛЯТ** може да възложи дейностите предмет на договора, повторно за срок от 24 месеца при същите условия.
3. Възложителят уведомява писмено **ИЗПЪЛНИТЕЛЯ** за прилагане на повторението по ал.3.

**Чл. 6.(1)** Срокът за доставка и монтаж на съответните количества електростатични филтри, определен по реда на чл. 7, ал. 2, е както следва:

- За 2019 г. – до 30.12.2019 г.

- За всяка следваща година - до 30.11. на съответната година.

**(2)** В случай, че договорът бъде удължен на основание чл. 5, ал. 3, ИЗПЪЛНИТЕЛЯТ следва да достави и монтира електростатични филтри, за всяка следваща година - до 30.11. на съответната година.

**IV. КОЛИЧЕСТВА ПО ДОГОВОРА**

**Чл. 7. (1)** Посочените в Техническата спецификация бройки електростатични филтри са индикативни и ВЪЗЛОЖИТЕЛЯТ не е длъжен да заяви доставка в прогнозните количества. ВЪЗЛОЖИТЕЛЯТ може да заяви по-малък или по-голям брой доставки от прогнозните количества, в зависимост от необходимостта и в рамките на прогнозната стойност.

**(2)** В писменото уведомление по чл. 2, ал. 3 за съответната календарна година се посочва броя електростатични филтри, които следва да се монтират, както и района в който да се извърши монтажът.

**Чл. 8.** В случай, че за съответния период ИЗПЪЛНИТЕЛЯТ не монтира по обективни причини посочения брой електростатични филтри, остатъкът, до достигане на тази бройка, ще бъде доставен и монтиран през следващата календарна година.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.** **9. (1) ВЪЗЛОЖИТЕЛЯ** има право:

1. Да получи пълно, точно, качествено и в срок изпълнение на предмета на договора;

2. По всяко време да извършва проверка и получава информация от ИЗПЪЛНИТЕЛЯ относно изпълнението на договора;

3. Да откаже да приеме доставката на електростатични филтри, в случай че не съответстват на вида и количеството в подадената заявка;

4. При констатиране на некачествено изпълнение, да изиска от ИЗПЪЛНИТЕЛЯ да отстрани недостатъците и пропуските или иска повторно качествено изпълнение на доставката и монтажа за сметка на ИЗПЪЛНИТЕЛЯ.

**(2) ВЪЗЛОЖИТЕЛЯТ** е длъжен:

 1. Да определи длъжностно лице за свой представител, което да отговаря за пълното и точно изпълнение на договора.

 2. Да заплаща на **ИЗПЪЛНИТЕЛЯ** цената на извършените и приети доставки и монтажи в размера, сроковете и при условията, предвидени в настоящия договор.

 3. Да осигури участието на свой представител при съставяне на приемо-предавателните протоколи за извършени доставки и монтаж.

**(3) ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице;

2. Загуба или нанесена вреда на каквото и да било имущество, вследствие изпълнение предмета на договора през времетраене на строителството.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10. (1) ИЗПЪЛНИТЕЛЯТ** има право:

 1. Да получи договореното възнаграждение за извършените услуги по реда, условията и в сроковете, уговорени в настоящия договор.

 2. Да получава необходимата информация и съдействие от страна на **ВЪЗЛОЖИТЕЛЯ** при подготовката и в процеса на изпълнение на настоящия договор.

**(2) ИЗПЪЛНИТЕЛЯТ** е длъжен:

1. Да изпълнява качествено поръчката, за целия срок на договора, в пълно съответствие с предложението си, изискванията на Възложителя, действащото законодателство и условията на настоящия договор.

2. Да съгласува всички доставки с **ВЪЗЛОЖИТЕЛЯ** и при необходимост да коригира същите, като ги изпълнява в обем и съдържание, съгласно заявката на **ВЪЗЛОЖИТЕЛЯ** и представената оферта.

3. Да достави електростатичните филтри, съгласно Техническото предложение на **ИЗПЪЛНИТЕЛЯ** и Техническата спецификация на **ВЪЗЛОЖИТЕЛЯ**.

4. Да достави електростатичните филтри, придружени с гаранционни карти и документи удостоверяващи произхода им.

5. Да осигури сервизно обслужване в рамките на гаранционния срок, включващо периодична поддръжка (почистване) на монтираните електростатични филтри. Сервизното обслужване следва да се извършва минимум веднъж годишно и се удостоверява с констативен протокол. В случай на необходимост този срок може да бъде и по-кратък.

6. Да осигури преглед на място от свои квалифицирани представители в случай на подаден сигнал за техническа неизправност, в срок до 24 часа от получаване на съобщението от ползвателя на електростатичния филтър, за което се съставя констативен протокол за вида на повредата, работите и срока, необходим за отстраняването й в два еднообразни екземпляра.

7. Да отстрани настъпила повреда в срок до 72 часа или по-кратък, считано от датата на констатирането й, в случай че разполага с необходимите резервни части.

8. Да отстрани настъпила повреда в срок до 168 часа или по-кратък, считано от датата на констатирането й в случай, че не разполага с необходимите резервни части.

9. Да приведе гаранцията за изпълнение по чл. 12, ал. 1 в съответствие с измененията на договора в случаите по чл. 21.

**(3)** Резултатите от работите по т. 6-8 от предходната алинея се отразяват в сервизен протокол с пълно описание на всички извършени ремонтни дейности.

**VII. ВЪЗЛАГАНЕ, ПРЕДАВАНЕ И ПРИЕМАНЕ НА ИЗПЪЛНЕНИЕТО.**

**Чл. 11. (1)** След одобряване на списъка с адресите за монтаж от страна на ВЪЗЛОЖИТЕЛЯ по реда на чл. 4, ИЗПЪЛНИТЕЛЯТ ще извърши доставка, монтаж и тестване на електростатичните филтри.

**(2)** За удостоверяване на монтажа се подписват тристранно приемо-предавателни протоколи между ВЪЗЛОЖИТЕЛ, ИЗПЪЛНИТЕЛ и ПОЛЗВАТЕЛ. ИЗПЪЛНИТЕЛЯТ предава и Гаранционна карта с дата, еднаква с тази на съответния тристранен приемо-предавателен протокол, съдържаща телефонен номер и имейл за контакт при възникнала техническа неизправност и Инструкция за експлоатация.

**(3)** Всяка доставкаи монтажнаелектростатични филтри се придружава от гаранционни карти и документи удостоверяващи произхода им.

**(4)** Гаранционният срок на монтираните електростатични филтри е 24 (двадесет и четири) месеца, считано от датата на съответния тристранен приемо-предавателен протокол.

**(5)** Определените от Страните по договора лица, следят за правилното реализиране на изпълнението.

**VIII. ГАРАНЦИЯ за изпълнение.** **СПЕЦИАЛНИ УСЛОВИЯ И САНКЦИИ**

**Чл. 12. (1)** При сключване на договора **Изпълнителят** представя гаранция за изпълнение на Договора в размер на 3 % (три процента) от прогнозната стойност на Договора без ДДС в размер на **....................... (словом) лева,** под формата на ......................

(парична сума, внесена по посочена от  **ВЪЗЛОЖИТЕЛЯ** банкова сметка; безусловна неотменяема банкова гаранция или застраховка)\*.

**(2)** При представяне на банкова гаранция или застраховка за изпълнение, **ИЗПЪЛНИТЕЛЯТ** трябва да я поддържа валидна за сроковете по алинея 5.

**(3)** Гаранцията за изпълнение на договора се усвоява изцяло или частично от **ВЪЗЛОЖИТЕЛЯ** в случай на неизпълнение на задълженията на **Изпълнителя** за стойността на частта, съответстваща на неизпълнението.

**(4)** Гаранцията за изпълнение се усвоява в пълен размер при прекратяване на договора при условията на чл. 18, ал. 1, б. „в”, ал. 2, б. „б” и чл. 19, ал. 1 и ал. 3.

**(5)** Гаранцията за изпълнение се освобождава от **ВЪЗЛОЖИТЕЛЯ**, в случай, че липсват основания за задържане на каквато и да е сума, по следния начин:

- 2% от стойността се освобождава в срок до 30 (тридесет) дни след доставката и монтажа на заявените количества електростатични филтри.

- 1% от стойността се освобождава в срок до 30 (тридесет) дни след изтичане на срока по чл. 5, ал. 2 съотв. ал. 3 от договора.

**(6)** Гаранцията за изпълнение не се освобождава от **ВЪЗЛОЖИТЕЛЯ,** ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**(7)** В случай на изменени на този договор, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за превеждане на Гаранцията за изпълнение в съответствие с изменените условия на договора, при подписване на допълнително споразумение за изменението.

**(8)** Действията за привеждане на Гаранцията за изпълнение в съответствие с изменените условия на Договора са съгласно вида на гаранцията, по избор на **ИЗПЪЛНИТЕЛЯ.**

**Чл. 13.** След предаване на доставените електростатични филтри на ВЪЗЛОЖИТЕЛЯ, същите стават негова собственост и ИЗПЪЛНИТЕЛЯТ няма право и не може да има каквито и да е било претенции върху тях.

**Чл. 14. ВЪЗЛОЖИТЕЛЯТ** не носи отговорност спрямо **ИЗПЪЛНИТЕЛЯ** за претърпени от последния вреди, причинени от трети лица или от работници/служители на **ИЗПЪЛНИТЕЛЯ** при изпълнението на този договор.

**Чл. 15.(1)** Принеспазване на срока за доставка по чл. 6, ал. 1 от договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % от стойността на заявената доставка без ДДС на ден. Забавеното изпълнение се отразява в предавателно-приемателен протокол съставен от длъжностни лица, определени от **ВЪЗЛОЖИТЕЛЯ.**

**(2)** При установяване на несъответствие на доставените електростатични филтри с Техническото предложение на **ИЗПЪЛНИТЕЛЯ** и/или некачествено изпълнение на монтажа в нарушение на изискванията, описани в Техническата спецификация и инструкциите на Производителя, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5% от цената на некачествено изпълнената доставка без ДДС. Некачественото изпълнение се констатира с констативен протокол, съставен от длъжностни лица от Столична община и се връчва на **ИЗПЪЛНИТЕЛЯ**.

**(3)** Дължимите неустойки се заплащат от **ИЗПЪЛНИТЕЛЯ** в срок от 10 /десет/ дни от датата на предявяване на претенцията. Ако **ИЗПЪЛНИТЕЛЯТ** не заплати дължимата неустойка, **ВЪЗЛОЖИТЕЛЯ** има право да удържи стойността на неустойката от дължимо плащане по настоящия договор или от гаранцията за изпълнение на договора.

**Чл. 16.** Изплащането на неустойката не лишава **ВЪЗЛОЖИТЕЛЯ** от правото да търси реално изпълнение и/или обезщетение за всички причинени вреди от неизпълнението на задълженията на **ИЗПЪЛНИТЕЛЯ**.

**Чл. 17.** При забавяне плащанията от страна на **ВЪЗЛОЖИТЕЛЯТ,** същият дължи на **ИЗПЪЛНИТЕЛЯ** законната лихва.

**IX. Условия за прекратяване на договора**

**Чл. 18. (1)** Настоящият договор се прекратява в следните случаи:

 **а)** с изтичане на срока по чл. 5, ал. 2 и чл.5, ал.3 или достигане на прогнозната стойност по чл. 2, ал. 1 и чл.2, ал.2 в зависимост кое от двете обстоятелства настъпи първо и изпълнение на всички задължения на страните по него;

**б)** Необходимо е съществено изменение на поръчката, което не позволява договорът да бъде изменен на основание чл. 116, ал. 1;

**в)** се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1, въз основа на които е следвало да бъде отстранен от процедурата;

**г)** При невъзможност за осигуряване на финансиране или обективна невъзможност за изпълнение на задълженията.

 **(2)** Договорът може да бъде прекратен:

**а)** по взаимно съгласие между страните, изразено в писмена форма;

 **б)** при виновно неизпълнение на задълженията на една от страните по договора с 10 /десет/ дневно писмено предизвестие от изправната до неизправната страна. В случай на прекратяване на договора по вина на **ИЗПЪЛНИТЕЛЯ**, **ВЪЗЛОЖИТЕЛЯТ** има право да задържи гаранцията за изпълнение.

**Чл. 19. (1) ВЪЗЛОЖИТЕЛЯТ** може да прекрати договора без предизвестие, без това да попречи на търсенето на друго обезщетение за нарушаване на договора, когато **ИЗПЪЛНИТЕЛЯТ:**

1. не изпълни задълженията си за доставка и монтаж на електростатични филтри.
2. не изпълни точно някое от задълженията си по договора;
3. използва подизпълнител, без да е декларирал това в офертата си, или използва подизпълнител, който е различен от този, посочен в офертата му освен в случаите и при условията предвидени в ЗОП;

**(2)** В случаите по предходната алинея **ВЪЗЛОЖИТЕЛЯТ** задържа гаранцията за изпълнение.

**(3) ВЪЗЛОЖИТЕЛЯТ** има право да прекрати договор за обществена поръчка акопо време на изпълнението се установи, че при провеждане на процедурата участникът изпълнител по настоящия договор е декларирал невярна информация и/или е представил документ с невярно съдържание или неистински документ.

**Х. ПОДИЗПЪЛНИТЕЛИ**[[2]](#footnote-2)

**Чл. 20. (1).** Предвиденият/те подизпълнител/и в офертата …………………………….. (наименование и правноорганизационна форма и индивидуализираща информация) извършва/т:

**(2)** ………………………………………….. (посочват се видовете работи от предмета на поръчката, които ще се предложат на конкретния подизпълнител);

**(3)** ………………………………………….. % (посочва се съответстващият на тези работи дял в проценти от стойността на обществената поръчка).

**(4)** Изпълнителят се задлъжава да сключи договор/договори за подизпълнение с посочените в офертата му подизпълнители в срок от 7 дни от слючване на настоящия договор. В срок от три дни от сключването на договор за подизпълнение или на договор за замяна или включване на подизпълнител Изпълнителят представя на Възложителя копие на договора заедно с всички документи, които доказват изпълнението на условията по чл. 66, ал.14 от ЗОП.

**(5)** Независимо от сключения договор за подизпълнение, отговорността за изпълнение на предмета на настоящия договор е на Изпълнителя.

**(6)** След сключване на настоящия договор и най-късно преди започване на изпълнението му, Изпълнителят е длъжен да уведоми Възложителя за данните за контакт и представителите на подизпълнителите, посочени в офертата. Изпълнителят е длъжен да уведомява Възложителя за всякакви промени в предоставената информация в хода на изпълнението на поръчката в срок не по-късно от 2 (два) работни дни от настъпването им.

**(7)** Замяна или включване на подизпълнител по време на изпълнение на настоящия договор се допуска, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата, в резултата на която е сключен настоящия договор;

б) новият подизпълнител отговаря на критериите за подбор по отношение на дела и вида на дейностите, които ще изпълнява.

**(8)** При замяна или включване на подизпълнителИзпълнителят представя на Възложителя всички документи, които доказват изпълнението на условията по чл. 66, ал. 14 от ЗОП.

**(9)** Изпълнителят отговаря за качеството на извършените работи от своят/своите подизпълнител/и като за свои.

**XI. ЗАКЛЮЧИТЕЛНИ РАЗПОРЕДБИ**

**Чл. 21.** Настоящият договор може да бъде изменян при условията на чл. 116, ал.1 от Закона за обществените поръчки.

**Чл. 22. (1)** Всички предизвестия, уведомления, заявка и съобщения, предвидени в този договор, ще се считат за надлежно направени, ако са в писмена форма и са връчени срещу подпис на страната (чрез законния й представител или друго лице за контакти), са връчени чрез куриер, чрез писмо с обратна разписка на лице, намиращо се на долупосочения адрес на страната, или са изпратени по факса на страната.

**(2)** За целите на този Договор отговорни лица по изпълнението на договора за Възложителя са:

Адрес за кореспонденция: ....................................;

Тел.: ....................................;

Факс: ....................................;

e-mail: ....................................;

Лице за контакт:

**(3)** За целите на този Договор лицата за контакт на Изпълнителя са:

Адрес за кореспонденция: ....................................;

Тел.: ....................................;

Факс: ....................................;

e-mail: ....................................;

Лице за контакт:

1. Всички документи по договора, свързани с изпълнението и приемането на дейности по договора, включително и тези, обуславящи определяне на неговия начален или краен срок (ако е приложимо), следва да бъдат задължително регистрирани в административната информационна система на Столична община. Регистрирането на документите се извършва в деня на настъпилото събитие, освен в случаите на основателна обективна невъзможност, като за дата на съответния документ се приема датата на неговото съставяне.
2. Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679/.

**Чл. 23.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 24.** Всички спорове по този договор ще се уреждат чрез преговори между страните, а при непостигане на съгласие  –  ще се отнасят за решаване от компетентния съд в Република България.

**Чл. 25.** За всички неуредени в настоящия договор въпроси се прилагат разпоредбите на Търговския закон, Закона за задълженията и договорите и приложимите действащи нормативни актове.

**Чл. 26.** Настоящият договор се състави и подписа в 2 (два) еднообразни екземпляра –  по един за всяка от страните.

**Приложения:** 1. Технически спецификации за изпълнение на поръчката.

2. Ценово предложение на **ИЗПЪЛНИТЕЛЯ.**

 3.Техническо предложение на **ИЗПЪЛНИТЕЛЯ** за изпълнение на поръчката.

 4. Гаранция за изпълнение.

**ВЪЗЛОЖИТЕЛ: ИЗПЪЛНИТЕЛ:**

**СТОЛИЧНА ОБЩИНА ...........................................**

**ЗАМЕСТНИК КМЕТ: УПРАВИТЕЛ:**

**(Йоана Христова) (..........................................)**

*Възложител, съгласно Заповед*

*№СОА18-РД09-1409/06.12.2018 г.*

**ГЛ. СЧЕТОВОДИТЕЛ**

**(.................................................)**

***Образец №4***

**ДЕКЛАРАЦИЯ**
**по** [**чл. 42, ал. 2, т. 2 от ЗМИП**](http://ciela.iabank.bg/Document/LinkToDocumentReference?fromDocumentId=2137189981&dbId=0&refId=27220947)

(*подава се преди подписване на договора от избрания изпълнител)*

Долуподписаният/ата: .....................................................................................................................

...........................................................................................................................................................,

*(име, презиме, фамилия)*

ЕГН/ЛНЧ/официален личен идентификационен номер или друг уникален елемент за установяване на самоличността ....................................................................................................,

постоянен адрес: .............................................................................................................................,

гражданство/а: .................................................................................................................................,

документ за самоличност /вид и номер/: .....................................................................................,

Във връзка с участието ми в обществена поръчка, провеждана по реда на ЗОП с предмет: ………………………………………………………………………………………………………………………………………………………………………………………………………………

ДЕКЛАРИРАМ:

€ Попадам в следната категория по чл. 36, ал. 2 от ЗМИП *(посочва се конкретната категория[[3]](#footnote-3))*:

€ държавни глави, ръководители на правителства, министри и заместник-министри или помощник-министри;

€ членове на парламенти или на други законодателни органи;

€ членове на конституционни съдилища, на върховни съдилища или на други висши органи на съдебната власт, чиито решения не подлежат на последващо обжалване освен при изключителни обстоятелства;

€ членове на сметна палата;

€ членове на управителни органи на централни банки;

€ посланици и управляващи дипломатически мисии;

€ висши офицери от въоръжените сили;

€ членове на административни, управителни или надзорни органи на държавни предприятия и търговски дружества с едноличен собственик - държавата;

€ кметове и заместник-кметове на общини, кметове и заместник-кметове на райони и председатели на общински съвети;

€ членове на управителните органи на политически партии;

€ ръководители и заместник-ръководители на международни организации, членове на управителни или надзорни органи в международни организации или лица, изпълняващи еквивалентна функция в такива организации.

€ Не попадам в категориите по чл. 36, ал. 2 от ЗМИП.

€ През последните 12 месеца съм попадал в следната категория по чл. 36, ал. 2 от ЗМИП *(посочва се конкретната категория):* ..........................................................................................

€ През последните 12 месеца не съм попадал в категориите по чл. 36, ал. 2 от ЗМИП.

€ Попадам в следната категория по чл. 36, ал. 5 от ЗМИП *(посочва се конкретната категория)*:

€ съпрузите или лицата, които живеят във фактическо съжителство на съпружески начала;

€ низходящите от първа степен и техните съпрузи или лицата, с които низходящите от първа степен живеят във фактическо съжителство на съпружески начала;

€ възходящите от първа степен и техните съпрузи или лицата, с които възходящите от първа степен живеят във фактическо съжителство на съпружески начала;

€ роднините по съребрена линия от втора степен и техните съпрузи или лицата, с които роднините по съребрена линия от втора степен живеят във фактическо съжителство на съпружески начала;

€ физическо лице, което е действителен собственик съвместно с лице по ал. 2 на юридическо лице или друго правно образувание или се намира в други близки търговски, професионални или други делови взаимоотношения с лице по ал. 2;

€ физическо лице, което е едноличен собственик или действителен собственик на юридическо лице или друго правно образувание, за което се знае, че е било създадено в полза на лице по ал. 2.

€ Не попадам в категориите по чл. 36, ал. 5 от ЗМИП.

€ През последните 12 месеца съм попадал в следната категория по чл. 36, ал. 5 от ЗМИП *(посочва се конкретната категория)*:

.................................................................................

€ През последните 12 месеца не съм попадал в категориите по чл. 36, ал. 5 от ЗМИП.

Предоставям следната допълнителна информация във връзка с принадлежността ми към горепосочената категория/и:..........................................................................................................

 /ако е приложимо/

Известна ми е наказателната отговорност по чл. 313 от Наказателния кодекс за деклариране на неверни обстоятелства.

ДАТА: ............... ДЕКЛАРАТОР: .......................

***Образец №5***

**ДЕКЛАРАЦИЯ**

**по чл. 59, ал. 1, т. 3 и по чл. 66, ал. 2 от Закона за мерките срещу изпирането на пари (ЗМИП)**

*(подава се преди подписване на договора от избрания изпълнител)*

Долуподписаният/ата:..............................................................................................................,

*(име, презиме, фамилия)*

ЕГН ............................, документ за самоличност.......................................................................,

издаден на ....................................... от .............................................................................................,

постоянен адрес: ...............................................................................................................................,

гражданство/а ...................................................................................................................................,

в качеството ми на ............................................................................................................................,

в ..........................................................................................................................................................,

ЕИК/БУЛСТАТ/регистрационен номер или друг идентификационен номер………….............

Във връзка с участието ми в обществена поръчка, провеждана по реда на ЗОП с предмет ……………………………………………………………………………………………………………………………………………………………………………………………………………………

**I.** Декларирам, че паричните средства, които ще бъдат използвани във връзка с финансирането на обществената поръчка, в размер на …………………………………………………………… ………….............................................................................................................................................,

*(посочват се размерът и видът на валутата)*

имат следния произход: ....................................................................................................................

……………………………………………………………………………………………………….

**Забележка:** При посочване на договори (включително договори за дарение), фактури или други документи се посочват техният вид, номер (ако е приложимо), дата на сключване или подписване, както и данни за лицата, с които е сключен договорът или които са подписали или издали документите. При посочване на наследство се посочват година на придобиване и данни за наследодателя или наследодателите, при посочване на спестявания - периодът, в който са натрупани спестяванията, както и данни за източника, а при посочване на доходи от търговска или трудова дейност, както и друг общоформулиран източник - периодът, в който са генерирани доходите, както и данни за работодателя или контрагентите.

**II.** Декларирам, че действителен собственик по смисъла на §2, ал. 1 от ДР на ЗМИП на горепосоченото юридическо лице е/са следното физическо лице/следните физически лица:

**1.** ..................................................................................................................................................

*(име, презиме, фамилия)*

ЕГН:...................................държава: …………………………………………………………...…………

постоянен адрес:...................................................................................................................................

...........................................гражданство:..............................................................................................

документ за самоличност:...................................................................................................................

**2**. ...........................................................................................................................................................

*(име, презиме, фамилия)*

ЕГН:................................... държава:………………………………………………………………..…………

постоянен адрес:................................................................................................................................................

...........................................гражданство:...............................................................................................

документ за самоличност:....................................................................................................................

**3.** …………………………………………………………………………………………………..………..

Декларацията се представя само в случай, че идентификацията на действителния собственик на юридическото лице, за целите на Закона за мерките срещу изпирането на пари, не може да бъде извършена чрез вписаните в Търговския регистър към Агенция по вписванията данни и липса на възможност за представяне на документите по чл. 59, ал. 1, т. 1 и 2 от ЗМИП към офертата.

Декларацията се представя за:

 участници – юридически лица. В този случай, декларацията се подписва от представляващия/ите юридическото лице, съгласно актуалната търговска регистрация;

ленове на обединение - неперсонифицирано дружество, които са юридически лица.

В този случай, декларацията се подписва от представляващия/ите юридическото лице – член на обединението, съгласно актуалната търговска регистрация.

Известна ми е наказателната отговорност по чл. 313 от Наказателния кодекс за деклариране на неверни обстоятелства.

*Дата на деклариране: ………………………… Декларатор: ………………………………………*

1. Текстовете на точки от ал.10. до ал.13 се прилагат, когато изпълнителят е посочил в офертата си, че ще ползва подизпълнител/и и частта от поръчката, която се изпълнява от подизпълнител/ите, може да бъде предадена като отделен обект на изпълнителя или възложителя. [↑](#footnote-ref-1)
2. Когато изпълнителят в офертата си не е посочил, че ще ползва подизпълнител/и, при подписване на договора точките в раздела се заличават и се заменят с: „т. 10.1. Изпълнителят няма да ползва подизпълнители при изпълнението на настоящия договор. “. [↑](#footnote-ref-2)
3. Съгласно [чл. 36, ал. 3 от ЗМИП](http://ciela.iabank.bg/Document/LinkToDocumentReference?fromDocumentId=2137189981&dbId=0&refId=27220957) категориите включват съответно и доколкото е приложимо, длъжности в институциите и органите на Европейския съюз и в международни организации. [↑](#footnote-ref-3)